NORAKSTS

|  |  |
| --- | --- |
| 27.04.2023. | Nr.4/12 |

###### PAR DALĪBU PROJEKTĀ “ZEMGALES UZŅĒMĒJDARBĪBAS VIDES ATTĪSTĪBA UN UZŅĒMĒJU KONKURĒTSPĒJAS VEICINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 12.punktu, Jelgavas pilsētas attīstības programmu 2014. – 2020.gadam (apstiprināta ar Jelgavas pilsētas domes 23.05.2013. lēmumu Nr.5/5) un Zemgales plānošanas reģiona attīstības programmas 2021. – 2027., P3 prioritātes “Uzņēmumu izaugsme un konkurētspēja” RV 3.1. “Uzņēmējdarbībai pievilcīgas vides attīstība un infrastruktūras sakārtošana” un RV 3.5. “Veicināt konkurētspēju vietējā un globālajā tirgū”, kā arī no Zemgales plānošanas reģiona saņemto piedāvājumu piedalīties Pārrobežu (ārējo robežu) sadarbības programmas 2014. – 2020. gadam projektu konkursā,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības profesionālās tālākizglītības iestādei „Zemgales reģiona kompetenču attīstības centrs” (turpmāk - ZRKAC) piedalīties kā partnerim projektā “Zemgales uzņēmējdarbības vides attīstība un uzņēmēju konkurētspējas veicināšana” (turpmāk - Projekts) Pārrobežu (ārējo robežu) sadarbības programmas 2014. – 2020. gadam ietvaros.
2. Projekta kopējās izmaksas ir 323 766,57 *euro* (trīs simti divdesmit trīs tūkstoši septiņi simti sešdesmit seši *euro* un 57 *centi*). ZRKAC aktivitāšu īstenošanai paredzētais finansējums – 48 749,10 *euro* (četrdesmit astoņi tūkstoši septiņi simti četrdesmit deviņi *euro* un 10 *centi*), tai skaitā ZRKAC līdzfinansējums ir 4874,91 *euro* (četri tūkstoši astoņi simti septiņdesmit četri *euro* un 91 *cents*).
3. Projekta apstiprināšanas gadījumā, projekta īstenošanai nepieciešamo līdzfinansējumu 4874,91 *euro* (četri tūkstoši astoņi simti septiņdesmit četri *euro* un 91 *cents*) paredzēt no ZRKAC maksas pakalpojumu plāna 2023. gadam.
4. Pilnvarot ZRKAC direktoru veikt visas nepieciešamās darbības Projekta iesniegšanai un īstenošanai, t.sk. parakstīt ar Projekta iesniegšanu un īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī